 ***Административна услуга: Издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, вписване на промени в съдържанието и продължаване на срока на издадено удостоверение***

1. **Номер и Наименование на административната услуга, съгласно Административния регистър:**

1021 Издаване на удостоверение за извършване дейността оценяване на съответствието на инвестиционните проекти и/или упражняване строителен надзор съгласно чл. 166, ал. 1, т. 1 ЗУТ на лицата по чл. 167, ал. 1 ЗУТ, вписване на промени в съдържанието и продължаване на срока на издадено удостоверение.

**2. Нормативна уредба по предоставянето на административната услуга:**

чл. 167 от Закона за устройство на територията /ЗУТ/, чл.6, чл.8, чл.13, ал.3 и чл.16, ал.2 от Наредба № РД-02-20-25 от 03.12.2012г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и /или упражняване на строителен надзор./Наредба № РД-02-20-25/2012г./

**3. Орган, който предоставя административната услуга:**

Дирекция за национален строителен контрол

**4. Звено за административно обслужване, приемащо документите и представящо информация относно хода на преписката:**

Център за административно обслужване на клиенти в ЦУ на ДНСК или чрез центровете за административно обслужване при регионалните структури/РДНСК/ на ДНСК/по желание на заявителя/.

**5. Процедура по предоставяне на административната услуга, изисквания и необходими документи:**

Лицето, кандидатстващо за издаване на удостоверение за упражняване на дейностите по чл. 166, ал. 1, т. 1 ЗУТ, подава писмено заявление до началника на Дирекция за национален строителен контрол, по утвърден образец.–/обр.№1/.

Началникът на Дирекцията за национален строителен контрол разглежда постъпилите заявления, проверява наличието на установените нормативни изисквания и издава удостоверение или отказва издаване на удостоверение за упражняване на дейностите по чл.166, ал. 1, т. 1 от ЗУТ.

Когато подадените документи по чл.8, ал. 2 от Наредба № РД-02-20-25/2012г. са непълни, заявителят се информира за необходимостта от предоставяне на допълнителна информация и за това, че срокът за произнасяне започва да тече отново от датата на предоставянето им.

В едномесечен срок от подаване на заявлението, началникът на Дирекцията за национален строителен контрол издава удостоверение или отказва издаването му.

Удостоверението съдържа: наименование на органа, който го е издал; наименование, седалище, адрес на управление и представителство на лицето, на което се издава удостоверението; предмет на удостоверението; дата на издаване и първоначалния срок на валидност; списък на правоспособните физически лица, чрез които се упражнява дейността.

Удостоверенията за упражняване на дейностите по чл.166, ал. 1, т. 1 от ЗУТ се вписват в регистър при Дирекцията за национален строителен контрол.

Регистърът е публичен и съдържа издадените и прекратените удостоверения, в т.ч. списъка на правоспособните физически лица, чрез които се упражнява дейността.

Действието на удостоверението се прекратява със заповед на началника на Дирекцията за национален строителен контрол преди изтичането на срока, за който е издадено, по искане на вписаното в регистъра лице при представяне на доказателства, че няма неприключили договори за дейностите по удостоверението, както и при прекратяване на юридическото лице или предприятието на едноличния търговец или при:

1. влезли в сила три наказателни постановления, за срок от 2 години които са наложени имуществени санкции на юридическото лице или на едноличния търговец по ЗУТ или нормативните актове по прилагането му;

2. влезли в сила три наказателни постановления за срок една година на физическите лица, които упражняват дейностите от и за сметка на вписаното в регистъра юридическо лице или едноличен търговец;

3. отпадане на някое от основанията, послужили за издаване на удостоверението.

**Отразяване на промени в съдържанието на удостоверението*.***

За промени в съдържанието на удостоверението, касаещи преобразуване на дружество, седалището и адреса на управление, промяна на членове на органа на управление на регистрираното лице, както и при промени в списъка на правоспособните физически лица, чрез които се упражнява дейността, който е неразделна част от удостоверението, органът, който ги е издал, се уведомява от регистрираното лице в 7-дневен срок като се подава заявление за отразяване на настъпилите промени. Заявлението е в свободен текст. При смяна или вписване на нов управител, член на съвета на директорите (за акционерно дружество), прокурист, както и при включване на физически лица в списъка на правоспособните специалисти, чрез които се упражнява дейността, към заявлението се прилагат изискуемите индивидуални документи по чл.8 от Наредба № РД-02-20-25/2012г.

**Продължаване на срока на издадено удостоверение.**

В едномесечен срок, преди изтичане срока на валидност на издадено удостоверение, съгласно чл.16, ал.2 от Наредба № РД-02-20-25/2012г, може да бъде подадено заявление /свободен текст/ за продължаване на удостоверението за нов срок от 5г. Началникът на ДНСК се произнася въз основа на декларация /свободен текст/ от заявителя съгласно чл16, ал.3 от Наредба № РД-02-20-25/2012г.

**6. Образец на документа, който се попълва за предоставянето на административната услуга:**

Заявление по образец съответно:

* Приложение № 1: Образец на заявление за издаване на удостоверение на консултанти за оценяване на съответствието на инвестиционните проекти и/или упражняване на строителен надзор.
* Приложение № 2: Образец на списък на правоспособните физически лица, чрез които се упражняват дейностите по чл. 166, ал. 1, т. 1 от ЗУТ.
* Приложение № 4: Декларация по чл.166 от ЗУТ.

**7. Начини на заявяване на услугата:**

Лицето, кандидатстващо за издаване на удостоверение за упражняване на дейностите по чл. 166, ал. 1, т. 1 ЗУТ, подава писмено заявление до началника на Дирекция за национален строителен контрол, по утвърден образец.

Електронната услуга по издаване на удостоверение за вписване в регистъра на консултантите за оценяване да съответствие на инвестиционните проекти и/или упражняване на строителен надзор се предоставя чрез електронно подадено заявление с положен електронен подпис от управителя на юридическото лице, придружено от индивидуалните документи на физическите лица – специалисти, с които се кандидатства, при условие, че същите са подписани с електронен подпис за всяко физическо лице – специалист.

**8. Информация за предоставяне на услугата по електронен път:**

Услугата се предоставя и по електронен път на интернет адреса на ДНСК в раздел „Електронни услуги“

**9. Срок на действие на индивидуалния административен акт:**

Удостоверението за вписване в регистъра на консултантите по чл.162, ал.2 и се издава за срок от 5 години.

**10. Такса за предоставяне на услугата:**

Дължимата такса за издаване на удостоверение, в т.ч. промяна в удостоверението и списъка на физическите лица се определя в съответствие с Приложение №2, към чл.4, ал.1 Инструкция към Тарифа №14 за таксите които се събират в системата на МРРБ.

**11. Орган, осъществяващ контрол върху дейността на органа по предоставянето на услугата:**

Министерство на регионалното развитие и благоустройството,

**12. Ред за обжалване на административния акт:**

По съдебен път

**13. електронен адрес за предложения във връзка с услугата:**

[dnsk@dnsk.bg](mailto:dnsk@dnsk.bg)

**14. Начини на получаване на услугата:**

Издаденото удостоверение се връчва лично на заявителя или упълномощено от него лице, или чрез лицензиран пощенски оператор при поискване от страна на заявителя.



**ДО**

**НАЧАЛНИКА НА ДНСК**

**ДЕКЛАРАЦИЯ**

по чл. 166 от Закона за устройство на територията /ЗУТ/

от

………………………………………………………………………………………………………………………………………………………………………………………………………………………………………………………………………………………………………..

/управител на юридическото лице-вписват се данни по документ за самоличност и телефон за връзка/

**УВАЖАЕМИ ГОСПОДИН НАЧАЛНИК**,

В качеството си на консултант по смисъла на чл.166 от ЗУТ

**ДЕКЛАРИРАМ**:

че са ми известни ограниченията по смисъла на чл.166, ал.3 и ал.4 от ЗУТ

да не сключвам договори за строителен надзор за строежи, за които аз или наетите от мен по трудово или друго правоотношение физически лица са строители и/или доставчици на машини, съоръжения, технологично оборудване, както и свързаните с тях лица по смисъла на Търговския закон, както и

да не сключвам договори за оценяване съответствието на проекта за строежи, за които аз или наетите от мен по трудово или друго правоотношение физически лица са проектанти и/или строители, и/или доставчици на машини, съоръжения, технологично оборудване, както и свързаните с тях лица по смисъла на Търговския закон.

Известна ми е отговорността по чл.313 от Наказателния кодекс за деклариране на неверни обстоятелства.

*Забележка: Настоящата декларация се изисква и се подава в ДНСК заедно със заявление за издаване на удостоверение по реда на чл.167, ал.2 от ЗУТ, както и при изменение на списъка на физическите лица към удостоверението и при продължаване срока на валидност на издадено удостоверение***.**

С уважение:



(електронен подпис)



**ДО**

**НАЧАЛНИКА НА**

**ДИРЕКЦИЯТА ЗА НАЦИОНАЛЕН**

**СТРОИТЕЛЕН КОНТРОЛ**

**З А Я В Л Е Н И Е**

за издаване на удостоверение за упражняване на дейностите по чл. 166, ал. 1, т. 1 от Закон за устройство на територията /ЗУТ/ оценяване на съответствието на инвестиционните проекти и/или упражняване на строителен надзор

|  |
| --- |
| ЗАЯВИТЕЛ: |

(пълно наименование на лицето – юридическо лице или едноличен търговец)

|  |
| --- |
| Единен идентификационен код /ЕИК/ по Закон за търговския регистър или идентификационен код по търговски или друг публичен регистър в държава – членка на Европейския съюз, или в друга държава – страна по Споразумението за Европейското икономическо пространство: |

Седалище и адрес на управление:

Държава:

Област: Община:

гр.(с.)

ул., № (ж.к.)

бл., вх., ет., ап.

телефон/факс:

Фирмата се управлява и представлява от:

1.

2.

3.

(управители/съвет на директорите, вписани в търговската регистрация)

Приложени документи:

|  |  |  |
| --- | --- | --- |
| №  по ред | Вид на документа | Приложени документи (бр.) |
| **Документи за юридическото лице или едноличния търговец**: | | |
| 1. | Декларация, че лицето (юридическото лице/едноличния търговец), кандидатстващо за издаване на удостоверение, не е допуснало и/или извършило повече от две нарушения по ЗУТ и нормативните актове по прилагането му през последните три години преди подаване на заявление за вписване в регистъра |  |
| 2. | Списък (Приложение № 2) на правоспособните физически лица, включително координатор по безопасност и здраве, чрез които се осъществяват дейностите по оценяване съответствието на проектите и/или строителен надзор на строежите, с доказателства за професионалния им опит и за 5-годишния стаж, както и други индивидуални документи, удостоверяващи техните технически компетентности и способности за упражняване на дейностите по чл. 166, ал. 1, т. 1, включително преминато обучение по програми, утвърдени от министъра на регионалното развитие и благоустройството съвместно с компетентните мини |  |
| **Документи на членовете на органите на управление на юридическите лица и едноличните търговци и на наетите от тях физически лица**: | | |
| 3. | Копие от дипломата за завършено висше образование с образователно-квалификационна степен "магистър" |  |
| 4. | Копие от документи, удостоверяващи стажа по специалността след завършено висше образование с образователно-квалификационна степен "магистър" |  |
| 5. | Подробна професионална автобиография, съдържаща данни за стаж по години, месторабота и заемана длъжност и информация за конкретно извършваната дейност и професионалния опит в съответствие с придобитата специалност |  |
| 6. | Подробен списък на проектирани и/или изградени обекти, с пълното им наименование, местонахождение и технически параметри, в т.ч. и обекти, на които е упражнявана консултантска дейност |  |
| 7. | Други индивидуални лицензи, референции и препоръки, в т.ч. и удостоверения от браншови организации за компетентността на специалистите от съответния регистър на правоспособните лица, включително удостоверения за проектантска правоспособност, удостоверения за технически контрол по част „Конструктивна”, удостоверение за положен изпит по чл. 23, ал. 1, т. 3 от Закона за енергийната ефективност и други, изискващи се със закон |  |
| 8. | Декларация на всеки специалист, който ще оценява съответствието на инвестиционни проекти и/или ще упражнява строителен надзор, за изричното му съгласие да бъде включен в съответния списък на консултанта |  |
| 9. | Декларация на членовете на органите на управление на юридическото лице или едноличния търговец, както и на физическите лица, чрез които ще упражняват дейностите по чл. 166, ал. 1, т. 1 от ЗУТ, че не са допуснали или извършили повече от две нарушения по този закон и нормативните актове по прилагането му през последните три години преди подаване на заявление за вписване в регистъра |  |
| 10. | Копие от документ, относно вида на правоотношението (трудов или граждански договор) между консултанта и физически лица, чрез които ще упражнява дейността по оценка на съответствието на инвестиционните проекти и/или упражняване на строителен надзор |  |

ЗАЯВИТЕЛ:



(електронен подпис)

**УПРАВИТЕЛ:**



(електронен подпис)

**С П И С Ъ К**

на правоспособните физически лица – квалифицирани специалисти от различни специалности, наети по трудов или граждански договор в , за оценяване на съответствието на инвестиционните проекти със съществените изисквания към строежите и/или упражняване на строителен надзор

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| №  по  ред | Име, презиме, фамилия, | Образование  /по диплома за висше образование/ | | | Трудов стаж по специалността като  /по години/ | | | | | Други индивидуални компетент-ности и способности |
| диплома с. №/г. | специал-ност | квалифи-кация | проектант | техн. ръково-дител | инвес-титор-ски кон-трол | строи-телен надзор | други дейности |
| 1 | 2 | 3 | 4 | 5 | 6 | 7 | 8 | 9 | 10 | 11 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Декларация

Във връзка с чл. 167, ал. 2, т. 5 от ЗУТ и чл.8, ал.2 от Наредба № рд-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор

# Долуподписаният/та………………………………..

Декларирам, че

не съм допуснал/а или извършил/а повече от две нарушения по ЗУТ и нормативните актове за неговото прилагане през последните три години преди подаване на заявление за вписване в регистъра

Известно ми е, че за неверни данни в настоящата декларация подлежа на наказателна отговорност съгласно чл.313 от наказателния кодекс

Гр. ……….. Декларатор:



Декларация

Във връзка с чл.8, ал.2 от Наредба № рд-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор

# Долуподписаният/та………………………………..

Декларирам, че

давам изричното си съгласие да бъде включен/а в съответния списък на /име на юридическото лице/, което ще оценява съответствието на инвестиционни проекти и/или ще упражнява строителен надзор.

Гр. ……….. Декларатор: (електронен подпис)

